ग्रामीणाें की जिद देखकर पुलिस ने इसकी सूचना जिलाधिकारी व पुलिस अधीक्षक को दी। करीब एक बजे जिलाधिकारी गोविंद राजू एनएस व पुलिस अधीक्षक सुरेंद्र चंद्र पांडेय ने बिजली विभाग के अधिशासी अभियंता एके पाठक से बातचीत कर मौके पर पहुंचने का निर्देश दिया। डीएम के निर्देश को अनसुना कर बिजली विभाग के एक्सईएन ने अपना मोबाइल बंद कर लिया और मौके पर जाने की जहमत नहीं उठाई। ग्रामीणाें की जिद देखकर अपराह्न करीब डेढ़ बजे क्षेत्र विधायक ललितेश पति त्रिपाठी मौके पर पहुंचे और उन्होंने बिजली विभाग के एमडी बीवी पंत से मोबाइल से वार्ता की। एमडी ने कहा कि दो दिन बाद एक लाख का चेक मृतक के परिजनाें को दे दिया जाएगा तथा उसके आश्रित को विभाग के अन्य लाभ भी दिलाए जाएंगे। वहीं तहसीलदार मड़िहान ने 20 हजार रुपये देने का आश्वासन दिया। इन दोनाें के आश्वासन को विधायक ने परिजनों के समक्ष रखा जिसके बाद ग्रामीणों ने दो बजे जाम समाप्त किया। मृत युवक के पिता ने अहरौरा थाने में बिजली विभाग के खिलाफ तहरीर दिया है।